title: Komisijas Direktīva 2005/42/EK (2005. gada 20. jūnijs), ar ko groza Padomes Direktīvu 76/768/EEK attiecībā uz kosmētikas līdzekļiem, lai tās II, IV un VI pielikumu pielāgotu tehnikas attīstībai   (Dokuments attiecas uz EEZ)

text:
               21.6.2005

               LV

               Eiropas Savienības Oficiālais Vēstnesis

               L 158/17

      KOMISIJAS DIREKTĪVA 2005/42/EK
   (2005. gada 20. jūnijs),
   ar ko groza Padomes Direktīvu 76/768/EEK attiecībā uz kosmētikas līdzekļiem, lai tās II, IV un VI pielikumu pielāgotu tehnikas attīstībai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (1), un jo īpaši tās 8. panta 2. punktu,
   apspriedusies ar Zinātnisko komiteju galapatērētājiem paredzēto kosmētikas līdzekļu un nepārtikas preču jautājumos,
   tā kā:

               (1)

               Pamatojoties uz kurvjziežu dzimtas augu sakņu eļļas (Saussurea lappa Clarke), 7-etoksi-4-metilkumarīna, heksahidrokumarīna un peru balzama (Myroxylon pereirae) ādas toksicitātes novērtējumu, Zinātniskā komiteja galapatērētājiem paredzēto kosmētikas līdzekļu un nepārtikas preču jautājumos (SCCNFP) uzskata, ka minētās vielas nedrīkst izmantot kā smaržas sastāvdaļas kosmētikas līdzekļos. Tādēļ tās jāiekļauj Direktīvas 76/768/EEK II pielikumā.

               (2)

               Azokrāsvielas CI 12150, CI 20170 un CI 27290 ir iekļautas Direktīvas 76/768/EEK IV pielikuma 1. daļā kā krāsvielas, ko atļauts lietot kosmētikas līdzekļos. Minēto krāsvielu drošība tika apšaubīta, pamatojoties uz to, ka to metabolisma laikā var rasties kancerogēni amīni. SCCNFP uzskata, pamatojoties uz pieejamo informāciju, ka krāsvielas CI 12150, CI 20170 un CI 27290 rada risku patērētāju veselībai, jo tās var izdalīt vienu vai vairākus kancerogēnos aromātiskos amīnus. Minētās krāsvielas tāpēc jāizslēdz no Direktīvas 76/768/EEK IV pielikuma 1. daļas.

               (3)

               Benzetonija hlorīds ir iekļauts Direktīvas 76/768/EEK VI pielikuma 1. daļā ar atsauces numuru 53 kā konservants, kuru drīkst izmantot kosmētikas līdzekļos, kuri paredzēti noskalošanai, koncentrācijā, kas nepārsniedz 0,1 %. SCCNFP uzskata, ka benzetonija hlorīdu koncentrācijā, kas nepārsniedz 0,1 %, jāļauj izmantot arī kosmētikas līdzekļos, kurus nenoskalo, izņemot mutes dobuma higiēnas līdzekļos. Tādēļ Direktīvas 76/768/EEK VI pielikuma 1. daļā attiecīgi jāgroza ieraksts ar atsauces numuru 53.

               (4)

                  SCCNFP uzskata, ka metilizotiazolinons neapdraud patērētāju veselību, ja gatavajos kosmētikas līdzekļos to izmanto kā konservantu koncentrācijā, kas nepārsniedz 0,01 %. Tādēļ metilizotiazolinons jāiekļauj Direktīvas 76/768/EEK VI pielikuma 1. daļā ar atsauces numuru 57.

               (5)

               Direktīva 76/768/EEK tādēļ ir attiecīgi jāgroza.

               (6)

               Šajā direktīvā paredzētie pasākumi ir saskaņā ar Pastāvīgās kosmētikas līdzekļu komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 76/768/EEK II, IV un VI pielikumu groza saskaņā ar šīs direktīvas pielikumu.
   2. pants
   Dalībvalstis veic pasākumus, kas vajadzīgi, lai nodrošinātu to, ka Kopienas ražotāji vai Kopienā reģistrēti importētāji no 2006. gada 31. marta nelaiž tirgū, kā arī nepārdod un nerealizē galapatērētājiem kosmētikas līdzekļus, kas neatbilst Direktīvas 76/768/EEK II un IV pielikuma prasībām.
   3. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2005. gada 31. decembrim. Dalībvalstis tūlīt dara Komisijai zināmus minēto noteikumu tekstus, kā arī minēto noteikumu un šīs direktīvas atbilstības tabulu.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   4. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   5. pants
   Šī direktīva ir adresēta dalībvalstīm.

      Briselē, 2005. gada 20. jūnijā.

            Komisijas vārdā ––

            priekšsēdētāja vietnieks

         Günter VERHEUGEN

      (1)  OV L 262, 27.9.1976., 169. lpp. Direktīvā jaunākie grozījumi izdarīti ar Komisijas Direktīvu 2005/9/EK (OV L 27, 29.1.2005., 46. lpp.).

      PIELIKUMS
      Direktīvas 76/768/EEK pielikumus groza šādi:

                  1)

                  Direktīvas II pielikumā pievieno šādus atsauces numurus:

                              “1133.

                              Kurvjziežu dzimtas augu sakņu eļļa (Saussurea lappa Clarke) (CAS Nr. 8023-88-9), ja to izmanto kā smaržas sastāvdaļu

                              1134.

                              7-etoksi-4-metilkumarīns (CAS Nr. 87-05-8), ja to izmanto kā smaržas sastāvdaļu

                              1135.

                              Heksahidrokumarīns (CAS Nr. 700-82-3), ja to izmanto kā smaržas sastāvdaļu

                              1136.

                              Peru balzams (INCI nosaukums: Myroxylon pereirae; CAS Nr. 8007-00-9), ja to izmanto kā smaržas sastāvdaļu”

                  2)

                  Direktīvas IV pielikuma 1. daļā svītro krāsvielas CI 12150, CI 20170 un CI 27290.

                  3)

                  Direktīvas VI pielikuma 1. daļu groza šādi:

                              a)

                              atsauces numuru 53 aizstāj ar šādu:

                                          Atsauces numurs

                                          Viela

                                          Maksimāli pieļaujamā koncentrācija

                                          Ierobežojumi un prasības

                                          Kosmētikas līdzekļa etiķetē norādāmie lietošanas noteikumi un brīdinājumi, kuriem jābūt iespiestiem uz etiķetes

                                          a

                                          b

                                          c

                                          d

                                          e

                                          “53

                                             Benzethonium Chloride (INCI)

                                          0,1 %

                                                      a)

                                                      Līdzekļi, kuri paredzēti noskalošanai

                                                      b)

                                                      Līdzekļi, kurus nenoskalo, izņemot mutes dobuma higiēnas līdzekļus”

                              b)

                              kā atsauces numuru 57 pievieno šādu ierakstu:

                                          Atsauces numurs

                                          Viela

                                          Maksimāli pieļaujamā koncentrācija

                                          Ierobežojumi un prasības

                                          Kosmētikas līdzekļa etiķetē norādāmie lietošanas noteikumi un brīdinājumi, kuriem jābūt iespiestiem uz etiķetes

                                          a

                                          b

                                          c

                                          d

                                          e

                                          “57

                                             Methylisothiazolinone (INCI)

                                          0,01 %”


title: Komisijas Direktīva 2007/68/EK ( 2007. gada 27. novembris ), ar ko groza Eiropas Parlamenta un Padomes Direktīvas 2000/13/EK IIIa pielikumu attiecībā uz dažām pārtikas sastāvdaļām (Dokuments attiecas uz EEZ)

text:
               28.11.2007

               LV

               Eiropas Savienības Oficiālais Vēstnesis

               L 310/11

      KOMISIJAS DIREKTĪVA 2007/68/EK
   (2007. gada 27. novembris),
   ar ko groza Eiropas Parlamenta un Padomes Direktīvas 2000/13/EK IIIa pielikumu attiecībā uz dažām pārtikas sastāvdaļām
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 20. marta Direktīvu 2000/13/EK par dalībvalstu tiesību aktu tuvināšanu attiecībā uz pārtikas produktu marķēšanu, noformēšanu un reklāmu (1) un jo īpaši tās 6. panta 11. punkta trešo daļu un 21. pantu,
   tā kā:

               (1)

               Direktīvas 2000/13/EK IIIa pielikumā uzskaitītas pārtikas sastāvdaļas, kas jānorāda pārtikas produktu marķējumā, jo tās uzņēmīgiem indivīdiem var izraisīt blakusparādības.

               (2)

               Direktīvā 2000/13/EK paredzēta iespēja neattiecināt marķēšanas prasību uz sastāvdaļām vai vielām, kas atvasinātas no IIIa pielikumā uzskaitītajām sastāvdaļām, par kurām ir zinātniski konstatēts, ka tās konkrētos apstākļos nevar izraisīt blakusparādības.

               (3)

               Ar Komisijas Direktīvu 2005/26/EK (2) izveidots to pārtikas sastāvdaļu vai vielu saraksts, uz kurām pagaidām (līdz 2007. gada 25. novembrim) neattiecina marķēšanas prasību.

               (4)

               Eiropas Pārtikas nekaitīguma iestādei (EFSA) ir iesniegti vairāki pieteikumi, lai saņemtu pastāvīgu atbrīvojumu no marķēšanas prasības. Šie pieteikumi attiecas uz vielām, kurām ar Direktīvu 2005/26/EK piešķirts pagaidu atbrīvojums. Pamatojoties uz EFSA atzinumiem un citu pieejamo informāciju, var secināt, ka dažas sastāvdaļas vai vielas, kas atvasinātas no Direktīvas 2000/13/EK IIIa pielikumā uzskaitītajām sastāvdaļām, uzņēmīgiem indivīdiem konkrētos apstākļos nevar izraisīt blakusparādības.

               (5)

               Tāpēc šīs sastāvdaļas vai no tām atvasinātas vielas neatgriezeniski jāsvītro no Direktīvas 2000/13/EK IIIa pielikuma.

               (6)

               Attiecīgi jāgroza Direktīvas 2000/13/EK IIIa pielikums.

               (7)

               Ievērojot Direktīvas 2000/13/EK 6. panta 11. punkta otrajā daļā noteikto termiņu, no 2007. gada 26. novembra jāatceļ Direktīva 2005/26/EK.

               (8)

               Lai nepieļautu tirgus traucējumus, no 2007. gada 26. novembra jāpiemēro šī direktīva.

               (9)

               Bija iecerēts, ka šo direktīvu varētu pieņemt un publicēt savlaicīgi pirms 2007. gada 26. novembra, lai nozarei būtu laiks pielāgoties jaunajiem noteikumiem. Praktiski tas nebija iespējams, tādēļ ir vajadzīgi pagaidu pasākumi, lai atvieglotu jauno noteikumu piemērošanu. Marķēšanas noteikumu izmaiņas ietekmēs nozari, galvenokārt mazos un vidējos uzņēmumus, kuriem vajadzīgs adaptēšanās laiks, lai pāreja uz jaunām marķēšanas prasībām noritētu raitāk.

               (10)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   No 2007. gada 26. novembra Direktīvas 2000/13/EK IIIa pielikumu aizstāj ar šīs direktīvas pielikuma tekstu.
   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2008. gada 31. maijam. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Kad dalībvalstis pieņem minētos tiesību aktus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   No 2007. gada 26. novembra ir atcelta Direktīva 2005/26/EK.
   Dalībvalstis ļauj pārdot pārtikas produktus, kas laisti tirgū un marķēti pirms 2009. gada 31. maija un atbilst Direktīvas 2005/26/EK noteikumiem, kamēr beidzas krājumi.
   4. pants
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   5. pants
   Šī direktīva ir adresēta dalībvalstīm.

      Briselē, 2007. gada 27. novembrī

            Komisijas vārdā —

            Komisijas loceklis

         Markos KYPRIANOU

      (1)  OV L 109, 6.5.2000., 29. lpp. Direktīvā jaunākie grozījumi izdarīti ar Komisijas Direktīvu 2006/142/EK (OV L 368, 23.12.2006., 110. lpp.).

      (2)  OV L 75, 22.3.2005., 33. lpp. Direktīvā labojumi izdarīti ar Direktīvu 2005/63/EK (OV L 258, 4.10.2005., 3. lpp.).

      PIELIKUMS

            “IIIa PIELIKUMS
            6. panta 3. punkta a) apakšpunktā, 10. punktā un 11. punktā minētās sastāvdaļas

                        1.

                        Labība, kas satur lipekli, (t. i., kvieši, rudzi, mieži, auzas, speltas kvieši, triticum turgidum polonicum vai to hibridizēti celmi) un tās produkti, izņemot:

                                    a)

                                    glikozes sīrupus uz kviešu bāzes, ieskaitot dekstrozi (1);

                                    b)

                                    maltodekstrīnus uz kviešu bāzes (1);

                                    c)

                                    glikozes sīrupus uz miežu bāzes;

                                    d)

                                    labību, ko izmanto, lai iegūtu destilātus vai lauksaimnieciskas izcelsmes etilspirtu stipro alkoholisko dzērienu un citu alkoholisko dzērienu ražošanai.

                        2.

                        Vēžveidīgie un to produkti.

                        3.

                        Olas un to produkti.

                        4.

                        Zivis un to produkti, izņemot:

                                    a)

                                    zivju želatīnu, ko izmanto vitamīnu vai karotinoīdu preparātiem;

                                    b)

                                    zivju želatīnu vai zivju līmi, ko izmanto alus un vīna dzidrināšanai.

                        5.

                        Zemesrieksti un to produkti.

                        6.

                        Sojaspupas un to produkti, izņemot:

                                    a)

                                    pilnībā rafinētu sojaspupu eļļu un taukus (1);

                                    b)

                                    no sojaspupām iegūtus dabiskus jauktus tokoferolus (E306), dabisku D-alfa tokoferolu, dabisku D-alfa tokoferola acetātu, dabisku D-alfa tokoferola sukcinātu;

                                    c)

                                    fitosterolus un fitosterolesterus, kas atvasināti no augu eļļas, kas iegūta no sojaspupām;

                                    d)

                                    fitostanolesterus, kas iegūti no tādas augu eļļas steroliem, kas iegūta no sojaspupām.

                        7.

                        Piens un tā produkti (ieskaitot laktozi), izņemot:

                                    a)

                                    sūkalas, ko izmanto, lai iegūtu destilātus vai lauksaimnieciskas izcelsmes etilspirtu stipro alkoholisko dzērienu un citu alkoholisko dzērienu ražošanai;

                                    b)

                                    laktitolu.

                        8.

                        Rieksti, t.i., mandeles (Amygdalus communis L.), lazdu rieksti (Corylus avellana), valrieksti (Juglans regia), Indijas rieksti (Anacardium occidentale), pekanrieksti (Carya illinoiesis (Wangenh.) K. Koch), Brazīlijas rieksti (Bertholletia excelsa), pistāciju rieksti (Pistacia vera), makadāmijas rieksti un Queensland rieksti (Macadamia ternifolia) un to produkti, izņemot:

                                    a)

                                    riekstus, ko izmanto, lai iegūtu destilātus vai lauksaimnieciskas izcelsmes etilspirtu stipro alkoholisko dzērienu un citu alkoholisko dzērienu ražošanai.

                        9.

                        Selerijas un to produkti.

                        10.

                        Sinepes un to produkti.

                        11.

                        Sezama sēklas un to produkti.

                        12.

                        Sēra dioksīds un sulfīti, ja to koncentrācija pārsniedz 10 mg/kg vai 10 mg/l, izteikts kā SO2.

                        13.

                        Lupīna un tās produkti.

                        14.

                        Gliemji un to produkti.”

         (1)  un to produktus, ja vien to apstrādes procesā nevar palielināties alergēniskuma līmenis, ko Eiropas Pārtikas nekaitīguma iestāde izvērtējusi atbilstošajam produktam, no kura tie iegūti.